Para outras páxinas con títulos homónimos véxase: Malva (homónimos).

| Malva brava |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| Subreino: | Tracheobionta |
| División: | Magnoliophyta |
| Clase: | Magnoliopsida |
| Subclase: | Dilleniidae |
| Orde: | Malvales |
| Familia: | Malvaceae |
| Subfamilia: | Malvoideae |
| Xénero: | *Malva* |
| Especie: | ***M. sylvestris*** |

 |
| Nome binomial |
| '**Malva sylvestris'**L. *Sp. Pl.*, vol. 2: 689, 1753  |

*Malva sylvestris* : Sementes soltas.
A **malva brava** ou **malva común** (***Malva sylvestris***) é unha planta herbácea da familia das malváceas, moi abundante en toda Europa nos beirados dos camiños e en terreos tanto cultivados coma incultos.

Descrición
----------

É unha perenne herbácea ou algo lígnea na base, de até 2 m de altura. Xeralmente posúe hábito erecto, con ramificacións. O talo pode ser glabrescente a pubescente. As follas son palmatífidas, alternas e pecioladas.

Florea na primavera deica mediados do verán, producindo inflorescencias en forma de acio de cimas helicoidais; as flores, hermafroditas miden entre 2 e 6 cm de diámetro, con pétalos purpúreos ou rosa, con veas máis escuras. O periantio é pentámero, con calículo de 3 pezas soldadas na súa base. As flores fechan á noitiña e cando vai mal tempo para protexer o pole. A polinización é esencialmente entomógama, aínda que son capaces de se autopolinizar.

O froito é unha cápsula (esquizocarpo) formada por varios mericarpos, de forma de ril, de cor parda e con costelas laterais sinuadas en abano radial.

Hábitat e distribución
----------------------

É moi abundante en terreos ermos, hortas, leiras, beiras dos camiños, entullos e xardíns cando están desleixados. O lugar de orixe é Europa, Asia occidental e norte de África. Introduciuse en América central e do Norte, onde a consideran planta invasora.

Usos medicinais
---------------

*Malvae sylvestris, flores secas*, para facer té
Existe unha industria farmacolóxica arredor da malva, pois se coñecen nesta planta principios activos de certa importancia como a arabinosa, a ramnosa e pequenas cantidades de taninos.

Adoitan utilizarse, na medicina popular, as follas,talo e flores coma emoliente para ser aplicada en enemas e furúnculos, e en forma de tisana contra a tose.

 *Malva sylvestris*, folla con puntos producidos por un fungo
Coas follas da malva faise un té que serve para aliviar a febre; tómanse de dúas a tres cuncas ao día.

Etnografía
----------

É unha planta considerada máxica e medicinal nas tradicións e crenzas galegas, sendo unha das sete herbas de San Xoán.

Enfermidades da planta
----------------------

Acostuma ser atacada por fungos do xénero *Puccinia*, producindo a roia alaranxada.

Citoloxía
---------

Números cromosomáticos de *Malva sylvestris* é táxones infraespecificos: 2n=42.

Sinonimia
---------

* *Althaea godronii* Alef.
* *Althaea mauritiana* Alef.
* *Malva ambigua* Guss.
* *Malva erecta* C.Presl *in* J.Presl & C. Presl
* *Malva erevaniana* Takht.
* *Malva hirsuta* C. Presl
* *Malva hirsuta* auct. , *non* Aubl. *nec* Ten.
* *Malva grossheimii* Iljin
* *Malva longelobata* Sennen
* *Malva longepedunculata* Sennen
* *Malva mauritiana* L.
* *Malva polymorpha* Guss.
* *Malva sylvestris* subsp. *ambigua* (Guss.) P.Fourn.
* *Malva sylvestris* subsp. *erecta* (C. Presl)Nyman
* *Malva sylvestris* subsp. *mauritiana* (L.) Cout.
* *Malva sylvestris* var. *mauritiana* (L.) Boiss.
* *Malva sylvestris* subsp. *vivianiana* (Rouy) P. Fourn.
* *Malva tomentella* C. Presl
* *Malva vivianiana* Rouy

Galería
-------

* Flor dunha malva en Galiza.Flor dunha malva en Galiza.
* Planta madura (Torrevieja, Alacant-España)Planta madura (Torrevieja, Alacant-España)
* Flores en Miguelturra (Campo de Calatrava, España)Flores en Miguelturra (Campo de Calatrava, España)

Notas
-----

1. ↑  Font Quer, P. - Plantas Medicinales - El Dioscórides renovado, p. 404-405. Editorial Labor, SA, Barcelona, 1980
2. ↑  Contribuiçao para o conhecimento citotaxonómico das spermatophyta de Portugal. XVI. Malvaceae Queirós, M. Bol. Soc. Brot. ser. 2 51: 187-199 (1977).
3. 1 2  "Malva sylvestris". *www.floraiberica.es*. Consultado o 2022-04-19.
4. ↑  "The Plant List". Arquivado dende o orixinal o 10 de xullo de 2013. Consultado o 22 de xuño de 2013.
5. ↑  The Euro+Medit PlantBase

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Malva Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Malva*** |

* Páxina da *Malva sylvestris* na *Enciclopedia Libre en Español* Arquivado 29 de xullo de 2012 en Wayback Machine.
* Nomenclatural Data Base
* Páxina de fitoterapia

|  |  |
| --- | --- |
| Control de autoridades | 
* Wd: Q156835
* GEC: 0192579
* LCCN: sh88022917
* MAG: 2778161349

 |

|  |  |
| --- | --- |
| Identificadores taxonómicos | 
* APDB: 81830
* APNI: 59978
* BioLib: 39344
* Dyntaxa: 222039
* Ecocrop: 7563
* EOL: 584656
* EPPO: MALSI
* EUNIS: 175674
* FNA: 220008088
* GBIF: 3152374
* iNaturalist: 56162
* IPNI: 561932-1
* IRMNG: 10889849
* ISC: 115485
* ITIS: 21840
* NBN: NBNSYS0000003131
* NCBI: 145754
* PalDat: Malva\_sylvestris
* PlantList: kew-2504118
* POWO: ID
* Soortenregister: 121018
* TAXREF: 107318
* Tela Botanica: 40893
* Tropicos: 19600059
* PLANTS: MASY
* VASCAN: 6631
* VicFlora: ID

 |

|  |  |
| --- | --- |
| Identificadores | 
* UMLS: C1070223
* UNII: I01732476C

 |